Mintaqaviy aviatashuvlarni va ichki turizmni yanada takomillashtirish boʻyicha qoʻshimcha chora-tadbirlar toʻgʻrisida
(resolution, 2025-05-07)

Oʻzbekiston Respublikasi Prezidentining “Respublikada mahalliy aviaqatnovlarni rivojlantirishga oid qoʻshimcha chora-tadbirlar toʻgʻrisida” 2022-yil 26-oktabrdagi PQ-412-son qaroriga muvofiq hamda respublikada ichki turizm va mintaqaviy aviatashuvlarni rivojlantirish uchun qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Ichki va ziyorat turizmini rivojlantirish boʻyicha qoʻshimcha chora-tadbirlar toʻgʻrisida” 2021-yil 24-fevraldagi 100-son qarori bilan tasdiqlangan Oʻzbekiston boʻylab sayohat qilish hamda ijtimoiy ahamiyatga ega boʻlgan yoʻnalishlar xarajatlarining bir qismini Oʻzbekiston Respublikasi respublika budjetidan qaytarish tartibi toʻgʻrisidagi nizomga muvofiq aviatashuvchilarga ichki turizm, shu jumladan, ijtimoiy ahamiyatga ega boʻlgan mahalliy yoʻnalishlarda aviachipta narxining 25 foizi miqdorida 2026-yil 1-yanvargacha subsidiya ajratilishi belgilangani maʼlumot uchun qabul qilinsin. 2. Transport vazirligi hamda Iqtisodiyot va moliya vazirligining Vazirlar Mahkamasining 2021-yil 24-fevraldagi 100-son qaroriga muvofiq tashkil etilgan Maxsus komissiya tomonidan mahalliy yoʻnalishlarga “Uzbekistan Airways” AJ uchun belgilangan maxsus tariflar va subsidiya miqdorlarini barcha rezident aviakompaniyalarga tatbiq etish toʻgʻrisidagi takliflariga rozilik berilsin. 3. Vazirlar Mahkamasining “Ichki va ziyorat turizmini rivojlantirish boʻyicha qoʻshimcha chora-tadbirlar toʻgʻrisida” 2021-yil 24-fevraldagi 100-son qaroriga ilovaga muvofiq oʻzgartirish va qoʻshimchalar kiritilsin. 4. Transport vazirligi manfaatdor vazirlik va idoralar bilan birgalikda ikki oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov hamda Oʻzbekiston Respublikasi transport vaziri I.R. Maxkamov zimmasiga yuklansin. 1. 1-bandda: a) yettinchi xatboshi quyidagi tahrirda bayon etilsin: “Turoperator va turagentlarga mahalliy turistlar uchun Oʻzbekiston boʻylab tashkil etilgan sayohatlarning mehmonxona xizmatlarini subsidiyalash miqdorini belgilash boʻyicha komissiya (keyingi oʻrinlarda — Mehmonxona xizmatlarini subsidiyalash boʻyicha komissiya) tarkibi 6-ilovaga muvofiq;” b) sakkizinchi — oʻn birinchi xatboshilar chiqarib tashlansin; v) quyidagi mazmundagi xatboshilar bilan toʻldirilsin: “Aviachiptalar narxlari hamda subsidiyalanadigan aviaqatnov yoʻnalishlarini subsidiyalash miqdorini belgilash boʻyicha maxsus komissiya (keyingi oʻrinlarda — Maxsus komissiya) tarkibi 6a-ilovaga muvofiq tasdiqlansin. Bunda komissiyalarga quyidagi vakolatlar berilsin: a) Mehmonxona xizmatlarini subsidiyalash boʻyicha komissiyaga: turoperatorlar (turagentlar), manfaatdor vazirlik va idoralarning Mehmonxona xizmatlarini subsidiyalash boʻyicha komissiyaga kiritgan takliflariga asosan joylashtirish vositalarining mehmonxona xizmatlari narxlarining subsidiyalanadigan eng yuqori (cheklangan) darajasini (summasini) belgilash; subsidiyalash boʻyicha nizolarni muzokaralar oʻtkazish orqali tezkorlik bilan koʻrib chiqish va hal etish boʻyicha qarorlar qabul qilish; b) Maxsus komissiyaga: subsidiyalanadigan aviaqatnovlar yoʻnalishlarini hamda ijtimoiy ahamiyatga ega boʻlgan yoʻnalishlarni belgilash; aviatashuvchilar takliflariga asosan aviachipta narxlarining subsidiyalanadigan eng yuqori (cheklangan) darajasini (summasini) belgilash; subsidiyalash hamda ijtimoiy ahamiyatga ega boʻlgan yoʻnalishlar bandligini taʼminlash bilan bogʻliq boʻlgan nizolarni muzokaralar oʻtkazish orqali tezkorlik bilan koʻrib chiqish va hal etish boʻyicha qarorlar qabul qilish. Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasi — Mehmonxona xizmatlarini subsidiyalash boʻyicha komissiyaning, Transport vazirligi — Maxsus komissiyaning tegishlicha ishchi organlari etib belgilansin”. 2. 3-bandning ikkinchi xatboshisidagi “Maxsus komissiya tomonidan” soʻzlari “subsidiya” soʻzi bilan almashtirilsin. 3. 5-ilovaning 2-bandida: a) yettinchi xatboshi quyidagi tahrirda bayon etilsin: “maxsus komissiya — subsidiyalanadigan aviaqatnovlar chiptalari va aviaqatnov yoʻnalishlarini hamda ijtimoiy ahamiyatga ega boʻlgan mahalliy yoʻnalishlarni belgilash boʻyicha tuzilgan komissiya”; b) quyidagi mazmundagi sakkizinchi xatboshi bilan toʻldirilsin: “Mehmonxona xizmatlarini subsidiyalash boʻyicha komissiya — turoperator va turagentlar hamda mahalliy turistlar uchun Oʻzbekiston boʻylab tashkil etilgan sayohatlarning mehmonxona xizmatlarini subsidiyalash miqdorini belgilash boʻyicha tuzilgan komissiya”; v) sakkizinchi — oʻn birinchi xatboshilar tegishlicha toʻqqizinchi — oʻn ikkinchi xatboshilar deb hisoblansin; g) toʻqqizinchi xatboshidagi “maxsus komissiya tomonidan” soʻzlari chiqarib tashlansin. 4. 6-ilovaning matni quyidagi tahrirda bayon etilsin: 5. Quyidagi mazmundagi 6a-ilova bilan toʻldirilsin: